རྒྱ་ཡིག་ཏུ་བྲིས་པའི་བོད་ཀྱི་མི་མིང་ས་མིང་ཚོ་བའི་མིང་ཕལ་ཆེ་བལྡེའུ་ཆོས་འབྱུངདངཆོས་འབྱུང་མཁས་པའི་དགའ་སྟོནགྱིས་གཙོས་པའི་བོད་ཀྱི་ལོ་རྒྱུས་བསྟན་བཅོས་ཁག་དང་།ཏུན་ཧོང་ཡིག་རྙིང་།བཙན་པོའི་དུས་ཀྱི་རྡོ་རིང་ཡི་གེ་སོགས་ལ་ཁུངས་བཅོལ་ནས་བོད་རང་གི་འབོད་སྟངས་ལྟར་བསྒྱུར་བ་སྨོས་མེད་དང་།ཡང་དཔེར་ན་རྒྱ་ཡིག་གིཞེས་པའི་མིང་འདི་ཁོ་ནར་ཡོང་།རང་རེའི་མཁས་པ་ལ་ལས་འཇང་།ལ་ལས་སྤྱང་།ལ་ལས་ཁྱོམ།ལ་ལས་བྱང་།ལ་ལས་ཚང་སོགས་ངོས་འཛིན་སྟངས་སམ་སྒྱུར་སྟངས་མི་འདྲ་བ་མང་དུ་བྱུང་སྟེ་ད་ལྟའི་བར་ཡོངས་ཁྱབ་ཏུ་ཁས་ལེན་པའི་ལྟ་ཚུལ་ཞིག་ཆགས་མེད་པ་དང་།དེ་བཞིན་ཏང་ཞང་།ཐུ་ལུ་ཧུན།ཐན་ཁྲང་སོགས་ཀྱི་སྐོར་ལའང་ལྟ་ཚུལ་འདྲ་མིན་སྣ་ཚོགས་ཡོད་མོད།འདིར་གནས་སྐབས་སུ་ཚང་མ་རྒྱ་ཡིག་གི་སྒྲ་སོར་བཞག་སྟེ་བོད་ཡིག་ཏུ་ཕབ་ཡོད།ཡང་བོད་སྐད་ཀྱི་མིང་ཡིན་པ་ཙམ་དཔག་ནུས་ཀྱང་དོན་དམ་པར་བོད་སྐད་བོད་ཡིག་ཏུ་ཇི་ལྟར་དབབ་དགོས་པ་ཐག་གཅོད་མི་ཐུབ་པའི་རིགས་རྣམས་དང་།བོད་ཀྱི་རྗེ་དཔོན་ལ་ལའི་མིང་བོད་ཀྱི་ལོ་རྒྱུས་དེབ་ཐེར་དུ་གཏན་ནས་མེད་པའམ།རེ་འགའི་མིང་ཡོད་དུ་སྲིད་མོད་ཁོ་བོ་ལྟ་རྒྱ་ཆུང་གཤིས་མ་རྙེད་པ་རྣམས་ཀྱང་འོལ་ཚོད་གྱིས་མ་བསྒྱུར་བར་རྒྱ་ཡིག་གི་སྒྲ་གདངས་ཇི་ལྟ་བ་བཞིན་བཀོད་ཡོད་ཅིང་།ཕྱིས་སུ་མཐུན་རྐྱེན་དང་གོ་སྐབས་ལྡན་ཚེ་དག་པར་འཆོས་རྒྱུའི་རེ་བ་བཅངས་ཡོད།རྩོམ་འགན་པ།རྟ་མགྲིན